
Comisia pentru buget, 

finanţe şi bănci
AVIZ

	
	asupra propunerii legislative pentru modificarea şi completarea Legii nr.57/1992 privind încadrarea în muncă a persoanelor handicapate
	


Cu adresa nr.112 din 4 mai 1998, Biroul Permanent, conform art. 86 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă pentru modificarea şi completarea Legii nr.57/1992 privind încadrarea în muncă a persoanelor handicapate

În urma examinării, în şedinţa din data de 4 iunie 1998 , Comisia pentru Buget, Finanţe şi Bănci, cu majoritate de voturi, a hotărât respingerea din următoarele considerente:

- prin prevederile referitoare la facilităţile fiscale de care trebuie să beneficieze unităţile protejate sunt afectate în mod considerabil veniturile bugetului de stat fără să se indice surse complementare care să acopere golurile create;

- în prezent la Ministerul Muncii şi Protecţiei Sociale şi Secretariatul de Stat pentru Handicapaţi se află în lucru un proiect de lege care urmează a fi definitivat şi înaintat Parlamentului.

PREŞEDINTE,

 Traian Decebal Remeş

